ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Σεπτεμβρίου 1996 για την προσωρινή εφαρμογή ορισμένων συμφωνιών μεταξύ της Ευρωπαϊκής Κοινότητας και ορισμένων τρίτων χωρών για το εμπόριο κλωστοϋφαντουργικών προϊόντων (Κιργιστάν, Λιθουανία, Τατζικιστάν, Τουρκμενιστάν) (96/594/EK)

ΤΟ ΣΥΜΒΟΥΛΙΟ ΤΗΣ ΕΥΡΩΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,

την πρόταση της Επιτροπής,

Εκτιμώντας:

ότι διμερείς συμφωνίες για το εμπόριο κλωστοϋφαντουργικών προϊόντων, εφεξής καλούμενες «βασικές συμφωνίες», αποτέλεσαν αντικείμενο διαπραγματεύσεων με το Κιργιστάν, τη Λιθουανία, το Τατζικιστάν και το Τουρκμενιστάν και ετέθησαν προσωρινά σε εφαρμογή με την απόφαση 94/227/ΕΚ του Συμβουλίου, της 20ής Δεκεμβρίου 1993 (1) 7

ότι η βασική συμφωνία με τη Λιθουανία ενεκρίθη με την απόφαση 94/978/ΕΚ του Συμβουλίου, της 19ης Δεκεμβρίου 1994 (2), και άρχισε να ισχύει την 1η Ιανουαρίου 1995 7

ότι η Επιτροπή διαπραγματεύθηκε, εξ ονόματος της Κοινότητας, διμερείς συμφωνίες υπό μορφή ανταλλαγής επιστολών για την τροποποίηση των βασικών συμφωνιών με τις προαναφερθείσες χώρες για να ληφθεί υπόψη η προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση 7

ότι θα πρέπει να εφαρμοστούν οι διαπραγματευθείσες συμφωνίες προσωρινά από 1ης Ιανουαρίου 1995, εν αναμονή της ολοκλήρωσης των αναγκαίων διαδικασιών για τη σύναψη τους, υπό την επιφύλαξη της αμοιβαίας προσωρινής εφαρμογής τους από τις εν λόγω χώρες,

ΑΠΟΦΑΣΙΖΕΙ:

Άρθρο 1

Οι διμερείς συμφωνίες υπό μορφή ανταλλαγής επιστολών για την τροποποίηση των υφισταμένων διμερών συμφωνιών, διακανονισμών και πρωτοκόλλων για το εμπόριο κλωστοϋφαντουργικών προϊόντων με ορισμένες τρίτες χώρες ώστε να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, μεταξύ της Ευρωπαϊκής Κοινότητας, αφενός, και των αντίστοιχων τρίτων χωρών που απαριθμούνται στο παράρτημα της παρούσας απόφασης, αφετέρου, εφαρμόζονται προσωρινά από 1ης Ιανουαρίου 1995, εν αναμονή της επίσημης σύναψής τους και με την επιφύλαξη της αμοιβαίας προσωρινής εφαρμογής τους από τις χώρες εταίρους.

Άρθρο 2

Τα κείμενα των συμφωνιών που έχουν μονογραφηθεί επισυνάπτονται στην παρούσα απόφαση.

Βρυξέλλες, 16 Σεπτεμβρίου 1996.

Για το Συμβούλιο

Ο Πρόεδρος

I. YATES

(1) ΕΕ αριθ. L 123 της 17. 5. 1994, σ. 1.

(2) ΕΕ αριθ. L 375 της 31. 12. 1994, σ. 1.

ΠΑΡΑΡΤΗΜΑ

Κατάλογος των χωρών εταίρων

Κιργιστάν

Λιθουανία

Τατζικιστάν

Τουρκμενιστάν
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Οκτωβρίου 1996 που θέτει σε εφαρμογή το άρθρο 2 της οδηγίας 77/311/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με την ηχοστάθμη στη θέση οδήγησης των τροχοφόρων γεωργικών και δασικών ελκυστήρων (Κείμενο που παρουσιάζει ενδιαφέρον για τον ΕΟΧ) (96/627/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/311/ΕΟΚ του Συμβουλίου, της 29ης Μαρτίου 1977, για την προσέγγιση των νομοθεσιών των κρατών μελών σχετικά με την ηχητική στάθμη στη θέση οδήγησης των τροχοφόρων γεωργικών και δασικών εκλυστήρων (1), και ιδίως το άρθρο 2,

την οδηγία 74/150/ΕΟΚ του Συμβουλίου, της 4ης Μαρτίου 1974, για την προσέγγιση των νομοθεσιών των κρατών μελών σχετικά με την έγκριση τύπου των τροχοφόρων γεωργικών και δασικών ελκυστήρων (2), και ιδίως το άρθρο 13,

Εκτιμώντας:

ότι χρειάζεται να καθορισθεί η λήξη της μεταβατικής περιόδου που προβλέπεται στην οδηγία 77/311/ΕΟΚ ούτως ώστε τα όρια της ηχοστάθμης στη θέση οδήγησης, όπως αυτά ορίζονται στο άρθρο 2 παράγραφος 1 της προαναφερθείσας οδηγίας, να τεθούν σε εφαρμογή 7

ότι η πρωτοβουλία αυτή είναι αναγκαία για να δημιουργηθεί ένα σταθερό και προγνωστικό κανονιστικό πλαίσιο και να τεθούν ομοιόμορφα σε όλα τα κράτη μέλη τα ίδια όρια ηχοστάθμης 7

ότι η επιτροπή προσαρμογής των οδηγιών στην τεχνική πρόοδο εξέδωσε θετική γνώμη για τα μέτρα που προβλέπονται στην παρούσα απόφαση, τα οποία αποσκοπούν στην εξάλειψη των τεχνικών εμποδίων στις συναλλαγές στον τομέα των γεωργικών και δασικών εκλυστήρων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η μεταβατική περίοδος που αναφέρεται στο άρθρο 2 παράγραφοι 1 και 2 της οδηγίας 77/311/ΕΟΚ λήγει την 1η Οκτωβρίου 1999.

Άρθρο 2

Τα κράτη μέλη εκδίδουν τις διατάξεις που απαιτούνται για να συμμορφωθούν με την παρούσα απόφαση πριν τις 30 Σεπτεμβρίου 1999. Ενημερώνουν σχετικά αμέσως την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Οκτωβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 105 της 28. 4. 1977, σ. 2.

(2) ΕΕ αριθ. L 84 της 28. 3. 1974, σ. 10.
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Αυγούστου 1996 για μέτρα προστασίας που αφορούν την εγκεφαλομυελίτιδα ιπποειδών τύπου Βενεζουέλας στο Μεξικό (Κείμενο που παρουσιάζει ενδιαφέρον για τον ΕΟΧ) (96/486/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 18,

την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές των ιπποειδών προέλευσης τρίτων χωρών (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12,

Εκτιμώντας:

ότι επιβεβαιώθηκε στο Μεξικό η παρουσία εγκεφαλομυελίτιδας ιπποειδών τύπου Βενεζουέλας 7

ότι η εμφάνιση εγκεφαλομυελίτιδας ιπποειδών τύπου Βενεζουέλας στο Μεξικό αποτελεί σοβαρή απειλή για τα ιπποειδή των κρατών μελών, λόγω των διαφόρων μετακινήσεων ιπποειδών 7

ότι είναι, κατά συνέπεια, αναγκαίο να απαγορευθεί η επανείσοδος εγγεγραμμένων ίππων μετά από προσωρινή εξαγωγή, η προσωρινή εισαγωγή και η εισαγωγή ιπποειδών προέλευσης Μεξικού 7

ότι, εν όψει των εγγυήσεων που προσφέρουν οι μεξικανικές αρχές, πρέπει να επιτραπεί η επανείσοδος εγγεγραμμένων ίππων μετά από προσωρινή εξαγωγή, προελεύσεων της ευρύτερης περιοχής του Monterey (Μεξικό), καθώς και η προσωρινή εισαγωγή εγγεγραμμένων ίππων με προέλευση το εν λόγω τμήμα του μεξικανικού εδάφους 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη απαγορεύουν την προσωρινή εισαγωγή εγγεγραμμένων ίππων, την επανείσοδο εγγεγραμμένων ίππων μετά από προσωρινή εξαγωγή και την εισαγωγή ιπποειδών προελεύσεως Μεξικού.

Άρθρο 2

Εντούτοις, τα κράτη μέλη επιτρέπουν:

- την επανείσοδο εγγεγραμμένων ίππων μετά από προσωρινή εξαγωγή, με προέλευση την ευρύτερη περιοχή του Monterey,

- την προσωρινή εισαγωγή εγγεγραμμένων ίππων με προέλευση την ευρύτερη περιοχή του Monterey.

Άρθρο 3

Τα κράτη μέλη τροποποιούν τα μέτρα που εφαρμόζουν έναντι του Μεξικού για να τα καταστήσουν σύμφωνα με την παρούσα απόφαση. Ενημερώνουν σχετικά την Επιτροπή.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 6 Αυγούστου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 56.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 224 της 18. 8. 1990, σ. 42.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιουλίου 1996 που τροποποιεί την απόφαση 94/652/ΕΚ που θεσπίζει τον κατάλογο των προς εκτέλεση καθηκόντων και της κατανομής τους στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα (Κείμενο που παρουσιάζει ενδιαφέρον για τον ΕΟΧ) (96/460/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/5/ΕΟΚ του Συμβουλίου, της 25ης Φεβρουαρίου 1993, για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα (1), και ιδίως το άρθρο 3,

Εκτιμώντας:

ότι, με την απόφαση 94/458/ΕΚ της Επιτροπής (2) θεσπίζονται οι κανόνες διοικητικής διαχείρισης της συνεργασίας κατά την επιστημονική εξέταση θεμάτων που αφορούν τα τρόφιμα 7

ότι η απόφαση 94/652/ΕΚ της Επιτροπής (3) θέσπισε τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση θεμάτων που αφορούν τα τρόφιμα 7 ότι στο άρθρο 3 της οδηγίας 93/5/ΕΟΚ προβλέπεται η ενημέρωση, ανά εξάμηνο τουλάχιστο, του καταλόγου των καθηκόντων και η κατανομή αυτών 7

ότι κατά την κατάρτιση και την ενημέρωση του καταλόγου των καθηκόντων πρέπει να λαμβάνονται υπόψη οι ανάγκες για την προστασία της δημόσιας υγείας στην Κοινότητα και οι απαιτήσεις της κοινοτικής νομοθεσίας στον τομέα των τροφίμων 7

ότι τα καθήκοντα πρέπει να κατανέμονται με βάση την επιστημονική εξειδίκευση και τους διαθέσιμους πόρους των κρατών μελών, ιδίως δε των φορέων που θα μετέχουν στην επιστημονική συνεργασία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/652/ΕΚ που θεσπίζει τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση των θεμάτων που αφορούν τα τρόφιμα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 8 Ιουλίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 52 της 4. 3. 1993, σ. 18.

(2) ΕΕ αριθ. L 189 της 23. 7. 1994, σ. 84.

(3) ΕΕ αριθ. L 253 της 29. 9. 1994, σ. 29.

ΠΑΡΑΡΤΗΜΑ

Κατάλογος των καθηκόντων των κρατών μελών στο πλαίσιο της συνεργασίας τους στην επιστημονική εξέταση θεμάτων που αφορούν τα τρόφιμα

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουνίου 1996 για την έγκριση του προγράμματος για την παρακολούθηση και τον έλεγχο της σαλμονέλας στα πουλερικά το οποίο υπεβλήθη από την Φινλανδία (Το κείμενο στη φινλανδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/390/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/117/ΕΟΚ του Συμβουλίου, της 17ης Δεκεμβρίου 1992, για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και στα προϊόντα ζωικής προέλευσης, προκειμένου να αποφευχθούν οι εστίες λοιμώξεων και δηλητηριάσεων που οφείλονται στα τρόφιμα (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8 παράγραφος 3,

Εκτιμώντας:

ότι, σύμφωνα με τις διατάξεις του άρθρου 8 παράγραφος 2 της οδηγίας 92/117/ΕΟΚ, η Φινλανδία υπέβαλε, με τις επιστολές της στις 3 Απριλίου και 24 Μαΐου 1996, ένα πρόγραμμα που αποσκοπεί στην παρακολούθηση και τον έλεγχο της σαλμονέλας στα πουλερικά στη Φινλανδία,

ότι το προαναφερόμενο πρόγραμμα πληροί τα κοινοτικά κριτήρια που προβλέπονται σχετικά, και ιδίως αυτά που αναφέρονται στο άρθρο 8 παράγραφος 2 της οδηγίας 92/117/ΕΟΚ και, ως εκ τούτου, πρέπει να εγκριθεί 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα για την παρακολούθηση και τον έλεγχο της σαλμονέλας στα πουλερικά, το οποίο υπεβλήθη από τη Φινλανδία.

Άρθρο 2

Η Φινλανδία θέτει σε ισχύ στις 30 Ιουνίου 1996 τις νομοθετικές, ρυθμιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση απευθύνεται στη Δημοκρατία της Φινλανδίας.

Βρυξέλλες, 18 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 62 της 15. 3. 1993, σ. 38.
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Μαΐου 1996 για έγκριση του προγράμματος για την εξέταση των καταλοίπων που υποβλήθηκε από τη Φινλανδία (Το κείμενο στη φινλανδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/349/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 86/469/ΕΟΚ του Συμβουλίου, της 16ης Οκτωβρίου 1986, σχετικά με την εξέταση των ζώων και του νωπού κρέατος για την παρουσία καταλοίπων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 4,

Εκτιμώντας:

ότι, με το έγγραφο της 17ης Απριλίου 1996, η Φινλανδία έστειλε στην Επιτροπή πρόγραμμα όπου αναφέρονται τα εθνικά μέτρα που έχουν ληφθεί για την εξέταση των καταλοίπων στις ουσίες που αναφέρονται στο παράρτημα Ι της οδηγίας 86/469/ΕΟΚ 7

ότι η εξέταση του προγράμματος αυτού απέδειξε ότι το εν λόγω πρόγραμμα είναι σύμφωνο με τις διατάξεις της οδηγίας 86/469/ΕΟΚ, και ιδίως το άρθρο 4 παράγραφος 1 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα για την εξέταση των καταλοίπων στις ουσίες που αναφέρονται στο παράρτημα Ι της οδηγίας 86/469/ΕΟΚ που υποβλήθηκε από τη Φινλανδία.

Άρθρο 2

Η Φινλανδία θεσπίζει τις αναγκαίες νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση απευθύνεται στη Δημοκρατία της Φινλανδίας.

Βρυξέλλες, 24 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 275 της 26. 9. 1986, σ. 36.
ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Μαΐου 1996 σχετικά με τις ημερομηνίες που πρέπει να καθορισθούν από τα κράτη μέλη για την υποβολή των αιτήσεων για ενίσχυση «εκτάσεις» στο πλαίσιο του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (ολοκληρωμένο σύστημα) (Το κείμενο στην αγγλική γλώσσα είναι το μόνο αυθεντικό) (96/363/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3508/92 του Συμβουλίου, της 27ης Νοεμβρίου 1992, για τη θέσπιση ολοκληρωμένου συστήματος διαχειρίσεως και ελέγχου (1), όπως τροποποιήθηκε από τον κανονισμό (ΕΚ) αριθ. 3072/95 (2), όσον αφορά ορισμένα καθεστώτα κοινοτικών ενισχύσεων, και ιδίως το άρθρο 6 παράγραφος 2,

Εκτιμώντας:

ότι το άρθρο 6 παράγραφος 2 του κανονισμού (ΕΟΚ) αριθ. 3508/92 ορίζει ότι η Επιτροπή δύναται να επιτρέψει σε κράτος μέλος να καθορίσει για την υποβολή αιτήσεων για ενισχύσεις «εκτάσεις», προθεσμία, η οποία περιλαμβάνεται μεταξύ της 1ης Απριλίου και των ημερομηνιών που αναφέρονται στα άρθρα 10, 11 και 12 του κανονισμού (ΕΟΚ) αριθ. 1765/92 του Συμβουλίου (3) 7 ότι με την απόφαση 96/169/ΕΚ (4), η Επιτροπή επέτρεψε στην Ιρλανδία να καθορίσει την 30ή Απριλίου 1996 ως την τελική ημερομηνία 7

ότι, λόγω των διοικητικών δυσκολιών που εμφανίστηκαν στη διαχείριση των αιτήσεων για ενίσχυση «εκτάσεις» λόγω της εισαγωγής του νέου συστήματος ταυτοποίησης των γεωργικών αγροτεμαχίων, η Ιρλανδία έχει ξαναϋποβάλλει αίτηση προς την Επιτροπή για να της επιτραπεί να καθορίσει την 15 Μαΐου 1996 ως την τελική ημερομηνία για την υποβολή των αιτήσεων για ενίσχυση «εκτάσεις» 7 ότι, επομένως, η Επιτροπή μπορεί να αποδεχθεί αυτή την αίτηση 7

ότι το παρόν μέτρο είναι σύμφωνο με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 96/169/ΕΚ, η τελική ημερομηνία της 30ής Απριλίου που ισχύει για την υποβολή των αιτήσεων για ενίσχυση «εκτάσεις» στην Ιρλανδία αντικαθίσταται από την 15η Μαΐου.

Άρθρο 2

Η παρούσα απόφαση απευθύνεται στην Ιρλανδία.

Βρυξέλλες, 13 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 355 της 5. 12. 1992, σ. 1.

(2) ΕΕ αριθ. L 329 της 30. 12. 1995, σ. 18.

(3) ΕΕ αριθ. L 181 της 1. 7. 1992, σ. 12.

(4) ΕΕ αριθ. L 45 της 23. 2. 1996, σ. 46.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Μαΐου 1996 σχετικά με τη σύναψη συμφωνίας συνεργασίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ (96/351/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113, 130 Ω, σε συνδυασμό με το άρθρο 228 παράγραφος 2 και την πρώτη υποπαράγραφο της παραγράφου 3,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, σύμφωνα με το άρθρο 130 Υ της συνθήκης, η κοινοτική πολιτική στον τομέα της συνεργασίας για την ανάπτυξη ευνοεί τη διαρκή και σταθερή οικονομική και κοινωνική ανάπτυξη των αναπτυσσομένων χωρών, την ομαλή και σταδιακή ενσωμάτωση στην παγκόσμια οικονομία και την εκστρατεία κατά της φτώχειας σε αυτές τις χώρες 7

ότι η Κοινότητα πρέπει να εγκρίνει, για την επίτευξη των στόχων της στον τομέα των εξωτερικών σχέσεων, τη συμφωνία συνεργασίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ,

ΑΠΟΦΑΣΙΣΕ ΤΑ ΕΞΗΣ:

Άρθρο 1

Εγκρίνεται εξ ονόματος της Κοινότητας η συμφωνία συνεργασίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ.

Το κείμενό της επισυνάπτεται στην παρούσα.

Άρθρο 2

Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 20 της συμφωνίας.

Άρθρο 3

Η Επιτροπή, επικουρούμενη από αντιπροσώπους των κρατών μελών, εκπροσωπεί την Κοινότητα στη μεικτή επιτροπή που προβλέπεται στο άρθρο 14 της συμφωνίας.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 14 Μαΐου 1996.

Για το Συμβούλιο

Ο Πρόεδρος

E. GUZZANTI

(1) ΕΕ αριθ. C 12 της 17. 1. 1996, σ. 4.

(2) ΕΕ αριθ. C 47 της 19. 2. 1996, σ. 25.
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Απριλίου 1996 σχετικά με τον καθορισμό των συνολικών ποσοτήτων της επισιτιστικής βοήθειας και του καταλόγου των προϊόντων που θα χορηγηθούν στο πλαίσιο της επισιτιστικής βοήθειας, δυνάμει του προϋπολογισμού 1996 (96/331/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3972/86 του Συμβουλίου, της 22ας Δεκεμβρίου 1986, σχετικά με την πολιτική και τη διαχείριση της επισιτιστικής βοήθειας (1), όπως παρατάθηκε τελευταία από τον κανονισμό (ΕΟΚ) αριθ. 1930/90 (2), και ιδίως το άρθρο 5,

Εκτιμώντας:

ότι, για την εφαρμογή του κανονισμού (ΕΟΚ) αριθ. 3972/86, είναι απαραίτητο να καθοριστούν ανά προϊόν οι συνολικές ποσότητες που πρέπει να χορηγηθούν στο πλαίσιο των δράσεων επισιτιστικής βοήθειας για το 1996, καθώς και τα προϊόντα που αποτελούν αντικείμενο της επισιτιστικής βοήθειας 7

ότι είναι σκόπιμο να αποφασιστούν οι συνολικές ποσότητες επισιτιστικής βοήθειας για το 1996 7 ότι οι δράσεις επισιτιστικής βοήθειας θα πραγματοποιηθούν σε συνάρτηση με τους πραγματικά διαθέσιμους δημοσιονομικούς πόρους 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής επισιτιστικής βοήθειας,

ΑΠΟΦΑΣΙΖΕΙ:

Άρθρο μόνο

1. Στο παράρτημα Ι, καθορίζονται για κάθε προϊόν οι συνολικές ποσότητες που προορίζονται να διατεθούν στις αναπτυσσόμενες χώρες και στις ανθρωπιστικές οργανώσεις.

2. Στο παράρτημα ΙΙ, περιλαμβάνεται ο κατάλογος των προϊόντων που μπορούν να χορηγηθούν στο πλαίσιο της βοήθειας.

Βρυξέλλες, 30 Απριλίου 1996.

Για την Επιτροπή

Leon BRITTAN

Αντιπρόεδρος

(1) ΕΕ αριθ. L 370 της 30. 12. 1986, σ. 1 και διορθωτικό στην ΕΕ αριθ. L 42 της 12. 2. 1987, σ. 54.

(2) ΕΕ αριθ. L 174 της 7. 7. 1990, σ. 6.

ΠΑΡΑΡΤΗΜΑ Ι

Ποσότητες επισιτιστικής βοήθειας που θα χορηγηθούν το 1996

- Σιτηρά:

(α) 927 700 τόνοι τουλάχιστον στο πλαίσιο της σύμβασης επισιτιστικής βοήθειας 7

(β) 515 800 τόνοι υπό μορφή συμπληρωματικών χορηγήσεων (1).

- Γάλα σε σκόνη και άλλα ισοδύναμα προϊόντα: 20 000 τόνοι.

- Βουτυρέλαιο: 500 τόνοι.

- Ζάχαρη: 10 000 τόνοι (2).

- Φυτικό έλαιο: 60 000 τόνοι (3).

- Όσπρια: 70 000 τόνοι (4).

- Άλλα προϊόντα: θα διατεθεί ποσό 50 εκατομμυρίων Ecu (5).

(1) Οι ποσότητες που αναφέρονται ανωτέρω μπορούν να αυξηθούν μέχρι και 20 %, δεδομένου ότι το περιθώριο αυτό δεν επηρεάζει το συνολικό ύψος του προϋπολογισμού.

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Μαρτίου 1996 περί συμπληρώσεως της αποφάσεως 95/170/ΚΕΠΠΑ σχετικά με την κοινή δράση η οποία υιοθετήθηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με τις νάρκες κατά προσωπικού (96/251/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,

τους γενικούς προσανατολισμούς του Ευρωπαϊκού Συμβουλίου της Μαδρίτης στις 15 και 16 Δεκεμβρίου 1995 στα πλαίσια της συμβολής της Ευρωπαϊκής Ένωσης στην υλοποίηση των συμφωνιών που υπεγράφησαν στο Παρίσι,

την απόφαση 95/170/ΚΕΠΠΑ του Συμβουλίου, της 12ης Μαΐου 1995, σχετικά με την κοινή δράση που υιοθετήθηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με τις νάρκες κατά προσωπικού (1),

ΑΠΟΦΑΣΙΖΕΙ:

Άρθρο 1

Η Ευρωπαϊκή Ένωση, συμβάλλοντας στην υλοποίηση των συμφωνιών που υπεγράφησαν στο Παρίσι και στα πλαίσια δίκαιης διεθνούς κατανομής των βαρών, θα προωθήσει ειδική δράση εκκαθάρισης των ναρκών παρέχοντας κατεπείγουσα βοήθεια για την άρση ναρκοπεδίων στη Βοσνία-Ερζεγοβίνη και την Κροατία.

Προτεραιότητα θα δοθεί στην παροχή βοήθειας για την εκκαθάριση των ναρκών στη Βοσνία-Ερζεγοβίνη και προς υποστήριξη της μεταβατικής αρχής των Ηνωμένων Εθνών στην Ανατολική Σλαβονία (UNTAES).

Άρθρο 2

1. Για την πραγματοποίηση του στόχου που ορίζεται στο άρθρο 1, η Ευρωπαϊκή Ένωση θα καταβάλει 3,6 εκατομμύρια Ecu στο ταμείο εθελοντικών συνεισφορών των Ηνωμένων Εθνών για την άρση ναρκοπεδίων στη Βοσνία-Ερζεγοβίνη και στην Κροατία.

Η συνεισφορά αυτή θα βαρύνει το γενικό προϋπολογισμό των Ευρωπαϊκών Κοινοτήτων για το 1996.

2. Η συνεισφορά της παραγράφου 1 θα διατεθεί για την υποστήριξη του έργου των κέντρων εκκαθάρισης των ναρκών (MAC) που έχουν δημιουργηθεί από την υπηρεσία ανθρωπιστικών υποθέσεων των Ηνωμένων Εθνών στη Βοσνία-Ερζεγοβίνη και στην Κροατία.

Στα πλαίσια αυτά και σε στενό συντονισμό με τον ύπατο αντιπρόσωπο και τον επικεφαλής της UNTAES, η συνεισφορά αυτή θα αφορά, ιδίως, τους ακόλουθους στόχους:

- ενημέρωση στις συγκεκριμένες χώρες,

- κατάρτιση ειδικών και εκπαιδευτών στην άρση ναρκοπεδίων,

- συμμετοχή στις επιχειρήσεις άρσης ναρκοπεδίων,

- παροχή βοηθείας για την αποκατάσταση των θυμάτων των ναρκών,

- δημιουργία ηλεκτρονικής βάσης δεδομένων όσον αφορά τις νάρκες.

3. Κατά τη διαχείριση των δαπανών που χρηματοδοτούνται από το ποσό που ορίζεται στην παράγραφο 1 τηρούνται οι κοινοτικές δημοσιονομικές διαδικασίες και κανόνες.

Άρθρο 3

Το Συμβούλιο σημειώνει την πρόθεση της Επιτροπής να υποστηρίξει και άλλες δράσεις άρσης ναρκοπεδίων στα πλαίσια της κοινοτικής συνεργασίας.

Άρθρο 4

Η παρούσα απόφαση αρχίζει να ισχύει την ημέρα της έκδοσής της και δημοσιεύεται στην Επίσημη Εφημερίδα.

Βρυξέλλες, 25 Μαρτίου 1996.

Για το Συμβούλιο

Ο Πρόεδρος

S. AGNELLI

(1) ΕΕ αριθ. L 115 της 22. 5. 1995, σ. 1.